‘किसानों को जैविक खेती के लिए प्रेरित करें वैज्ञानिक’
कृषक सम्मान समारोह में प्रो. सांवर लाल ने किया आह्वान, भास्कर के ललित शर्मा का सम्मान
जोबनेर| राजस्थानकिसान आयोग के अध्यक्ष और पूर्व मंत्री प्रो. सांवर लाल जाट ने वैज्ञानिकों से आह्वान किया कि वे जैविक खेती को बढ़ावा देने के लिए किसानों को प्रेरित करें और इसके लिए उनको प्रक्रिया के बारे में पूरी जानकारी दें। उन्होंने किसानों को नकली बीजों से होने वाले नुकसान से बचाने के इंतजाम करने पर जोर दिया। प्रो. जाट शनिवार को जोबनेर में श्री कर्ण नरेंद्र कृषि विश्वविद्यालय की ओर से आयोजित किसान मेले और कृषक सम्मान समारोह में मुख्य अतिथि के रूप में बोल रहे थे। उत्कृष्ट उत्पादक किसानों को पुरस्कृत किया गया। अध्यक्षता कुलपति प्रो. प्रवीण सिंह राठौड़ ने की। कृषि कार्यों से संबंधित प्रदर्शनियां भी लगाई गई थी। दैनिक भास्कर के वरिष्ठ पत्रकार ललित शर्मा सहित अन्य पत्रकारों को प्रशस्ति पत्र देकर सम्मानित किया गया। कुलपति प्रो. प्रवीण सिंह राठौड़ और मेला संयोजक डॉ. एन.के. शर्मा ने भी विचार रखे। प्रो. जाट ने पानी का कम से कम का उपयोग करते हुए अधिकतम उत्पादन वाली तकनीक किसानों को बताई।
hin_Deva hin_Deva hin_Deva